ΓΡΑΠΤΗ ΕΡΩΤΗΣΗ E-3470/01

υποβολή: Daniela Raschhofer (NI) προς την Επιτροπή

(4 Ιανουαρίου 2002)

Θέμα: Ενιαίες προδιαγραφές ασφάλειας για πυρηνικούς σταθμούς

Η Επιτροπή έχει επανειλημμένως επισημάνει ότι η Ευρωπαϊκή Ένωση δεν διαθέτει αρμοδιότητες στον τομέα της πυρηνικής ασφάλειας για τη θέσπιση κανόνων κοινοτικής ισχύος. Ωστόσο, η Επιτροπή έχει το δικαίωμα και το καθήκον ναποβάλλει προτάσεις για προβλήματα ευρωπαϊκού ενδιαφέροντος και με τον τρόπο αυτό να ενθαρρύνει τη συζήτηση αυτών των προβλημάτων.

Στο ψήφισμα του Συμβουλίου της 18ης Ιουνίου 1992(1) αναφέρονται τα ακόλουθα επί του θέματος της πυρηνικής ασφάλειας:

Το Συμβούλιο ζητεί από τα κράτη μέλη να εξακολουθήσουν να εξασφαλίζουν, με την ενεργό συμμετοχή της Επιτροπής, την όσο το δυνατόν στενότερη συνεννόηση μεταξύ των εθνικών αρχών που είναι αρμόδιες για θέματα ασφάλειας στην Κοινότητα όσον αφορά τα κριτήρια και τις απαιτήσεις ασφαλείας, καθώς και την ενσωμάτωση των συμπερασμάτων αυτών στην πρακτική των κρατών μελών, ώστε να διαμορφωθεί ένα σύνολο αναγνωρισμένων σε κοινοτικό επίπεδο κριτηρίων και απαιτήσεων ασφαλείας.

Σε σχέση με το διατυπούμενο προς την Επιτροπή αίτημα να αναλάβει πρωτοβουλίες στον εν λόγω τομέα, ερωτάται η Επιτροπή τα ακόλουθα:

1. Προτίθεται η Επιτροπή να λάβειπόψη το αίτημα του Συμβουλίου· Εάν ναι, ποιες τροποποιήσεις προγραμματίζονται ήδη· Πότε προτίθεται η Επιτροπή να προβεί σε αυτές τις τροποποιήσεις· Εάν όχι, πώς δικαιολογεί η Επιτροπή την απόφασή της, αν και το Συμβούλιο είχε εκφράσει αυτό το αίτημα στο ψήφισμά του της 18ης Ιουνίου 1992·

2. Πώς σκέπτεται η Επιτροπή να διαμορφώσει μελλοντικά τη συμμετοχή της στον εν λόγω τομέα·

3. Σχεδιάζονται ήδη σχετικές πρωτοβουλίες και προπαρασκευαστικές εργασίες·

4. Τα αποτελέσματα που έχουν επιτευχθεί από τα κράτη μέλη συλλέγονται και αξιολογούνται από την Επιτροπή· Εάν ναι, ποια συμπεράσματα εξάγει η Επιτροπή από τα εν λόγω αποτελέσματα· Εάν όχι, πώς δικαιολογεί η Επιτροπή την απόφασή της, αν και το Συμβούλιο, στο ψήφισμά του της 18ης Ιουνίου 1992 αναφέρεται στην ενεργό συμμετοχή της Επιτροπής·

(1) ΕΕ C 172 της 8.7.1992, σελ. 2.

Απάντηση της κας de Palacio εξ ονόματος της Επιτροπής

(25 Φεβρουαρίου 2002)

Από τη διατύπωση της γραπτής ερώτησης, η Επιτροπήποθέτει ότι το Αξιότιμο Μέλος του Κοινοβουλίου αναφέρεται όχι σε πρόβλημα σχετικό με τις πυρηνικές διασφαλίσεις, αλλά σχετικό με την πυρηνική ασφάλεια.

Κατά βάσιν, η ασφάλεια των πυρηνικών εγκαταστάσεων εμπίπτει στις αρμοδιότητες των φορέων εκμετάλλευσης των πυρηνικών εγκαταστάσεων,πό τον έλεγχο των οικείων εθνικών αρχών. Πρόκειται για τομέα που δεν καλύπτεται ρητά από την Συνθήκη για την ίδρυση της Ευρωπαϊκής Κοινότητας Ατομικής Ενεργείας. Ωστόσο, στην πορεία εξέλιξης της πυρηνικής βιομηχανίας, κρίθηκε αναγκαία μία σύγκλιση σε κοινοτικό επίπεδο, προκειμένου ναποστηριχθούν τα κράτη μέλη στις προσπάθειές τους για εναρμόνιση των οικείων πρακτικών σε θέματα ασφαλείας. Σε ψήφισμα του Συμβουλίου της 22ας Ιουλίου 1975 σχετικού με τα τεχνολογικά προβλήματα πυρηνικής ασφαλείας, αναγνωρίζεται ότι ανήκε στην Επιτροπή ο ρόλος του καταλύτη των διεθνών πρωτοβουλιών επί θεμάτων πυρηνικής ασφαλείας.

Στο πλαίσιο του ψηφίσματος, η Επιτροπή συνέστησε σειρά ομάδων από ειδικούς σε θέματα πυρηνικής ασφαλείας. Οι ομάδες αυτές, στις οποίες συμμετέχουν εκπρόσωποι τωνπηρεσιών ασφαλείας των κρατών μελών, συνέβαλαν ενεργά στην εναρμόνιση των πρακτικών που ακολουθούνται σε θέματα πυρηνικής ασφαλείας. Μετά το ψήφισμα του Συμβουλίου της 18ης Ιουνίου 1992, κατέστη δυνατή η επέκταση της συμμετοχής στις εν λόγω ομάδες ειδικών, στους εκπροσώπους των χωρών της Κεντρικής και Ανατολικής Ευρώπης και των Δημοκρατιών της πρώην Σοβιετικής Ένωσης.

Πέραν των εργασιών εναρμόνισης και σύμφωνα με τα συμπεράσματα του Ευρωπαϊκού Συμβουλίου της Κολωνίας, η Επιτροπή συμμετέσχε ενεργά, από κοινού με το Συμβούλιο, στην επεξεργασία μεθοδολογίας για την εκτίμηση της ασφάλειας των πυρηνικών εγκαταστάσεων τωνποψηφίων για προσχώρηση χωρών. Η μεθοδολογία αυτή κατέστησε δυνατή την ανάδειξη μιας ευρωπαϊκής προοπτικής στα θέματα πυρηνικής ασφάλειας. Η εκτίμηση διενεργήθηκε βάσει της εν λόγω μεθοδολογίας, το πρώτο εξάμηνο του 2001, και οδήγησε στην αποστολή συστάσεων στιςποψήφιες για προσχώρηση χώρες. Όταν οι συστάσεις θα έχουνλοποιηθεί, θα επιτρέψουν στις πυρηνικές εγκαταστάσεις των εν λόγω χωρών να επιτύχουν έναψηλό επίπεδο πυρηνικής ασφάλειας, ισοδύναμο με αυτό των κρατών μελών. Από τις αρχές Ιανουαρίου του 2002, ηλοποίηση των εν λόγω συστάσεων αποτελεί αντικείμενο παρακολούθησης, με την συμμετοχή της Επιτροπής.

Ας σημειωθεί ότι η Επιτροπή ανέλαβε πρωτοβουλίες διευθέτησης διαφορών, ούτως ώστε να διευκολυνθεί ο διάλογος σχετικά με τη μονάδα του Temelin, μεταξύ των τσεχικών και των αυστριακών αρχών, οι οποίες κατέληξαν σε συμφωνία στις 29 Νοεμβρίου 2001.

Οιπό την αιγίδα της Επιτροπής εργασίες εναρμόνισης των πρακτικών ασφαλείας συνέβαλαν σημαντικά όχι μόνον στην ποιότητα της ασφάλειας των πυρηνικών εγκαταστάσεων της Ένωσης, αλλά και στην ανάδειξη μίας ευρωπαϊκής προοπτικής που συμμερίζονται τα κράτη μέλη.

Είναι, τέλος, σημαντικό ναπενθυμιστεί ότι στα συμπεράσματα της Διάσκεψης Κορυφής του Laeken, το Ευρωπαϊκό Συμβούλιο ανέλαβε τηνποχρέωση να διατηρεί ταψηλά επίπεδα πυρηνικής ασφαλείας στην Ένωση. Επέμεινε δε ιδιαιτέρως στην ανάγκη παρακολούθησης των διασφαλίσεων και της ασφάλειας των πυρηνικών σταθμών. Η Επιτροπή προτίθεται να συμμετάσχει ενεργά στην εσωτερική αυτή διαδικασία στην Ένωση, όπως εξάλλου συμμετέχει στην εκτίμηση του επιπέδου ασφαλείας των πυρηνικών εγκαταστάσεων τωνποψηφίων για προσχώρηση χωρών.